b"\n_START_ARTICLE_\nCuac FM\n_START_SECTION_\nHist\xc3\xb2ria\n_START_PARAGRAPH_\nL'emissora t\xc3\xa9 l'origen en el Club de Premsa de la Universitat de la Corunya. Aquest club realitzava el 1995 un programa anomenat A p\xc3\xa9 de Campus a R\xc3\xa0dio Culleredo, i van pensar que la UDC hauria de tenir una r\xc3\xa0dio que don\xc3\xa9s veu a tots els estudiants i col\xc2\xb7lectius, aix\xc3\xad que el 15 juny 1995 van crear el Col\xc2\xb7lectiu d'Universitaris Actius com Associaci\xc3\xb3 Juvenil. \xc3\x9anicament dos dels fundadors (Tomas Legido i Mariano Fern\xc3\xa1ndez), segueixen formant part activa de Cuac FM._NEWLINE_El 8 de mar\xc3\xa7 de 1996, es va instal\xc2\xb7lar el dipol radiant vertical (antena dipol) i l'emissor en un despatx de la Facultat d'Econ\xc3\xb2miques, i va comen\xc3\xa7ar el per\xc3\xadode de proves. La inauguraci\xc3\xb3 oficial es va produir el 27 de mar\xc3\xa7, comptant en l'estudi amb Antonio Erias, deg\xc3\xa0 de la Facultat d'Econ\xc3\xb2miques, i Manuel Sarceda, Vicerector d'Estudiants._NEWLINE_El maig de 2002, es va clausurar per sorpresa l'estudi, ja que la Facultat d'Econ\xc3\xb2miques es mudava al Campus de Elvi\xc3\xb1a, i el seu edifici seria ocupat per la Facultat de Filologia (que van utilitzar l'espai de l'aula per ampliar la biblioteca), i en octubre de 2003 es van reprendre les emissions per FM, amb la participaci\xc3\xb3 de Manuel Rivas i Xurxo Souto._NEWLINE_El 2006, coincidint amb el seu des\xc3\xa8 aniversari, va participar juntament amb altres 5 projectes radiof\xc3\xb2nics, a la creaci\xc3\xb3 de la Rede Galega de Radios Libres e Comunitarias (ReGaRLiC), encara que aquesta encara no t\xc3\xa9 personalitat jur\xc3\xaddica. \xc3\x89s un dels projectes fundadors de la Red de Medios Comunitarios, associaci\xc3\xb3 que d\xc3\xb3na forma jur\xc3\xaddica al moviment de mitjans comunitaris a l'estat espanyol, en qu\xc3\xa8 participa activament durant els quatre anys previs a la seva constituci\xc3\xb3. A Cuac FM li \xc3\xa9s confiada la seu social de la Xarxa en l'Assemblea Fundacional celebrada a Madrid el 24 de maig de 2009, i l'emissora assumiria la Secretaria i la Coordinadora de Legislaci\xc3\xb3 en la persona de Mariano Fern\xc3\xa1ndez. En aquesta \xc3\xa8poca, mentre es tramitava la Llei General de la Comunicaci\xc3\xb3 Audiovisual, l'emissora s'ha posicionat a favor de la regulaci\xc3\xb3 dels mitjans del Tercer Sector de la Comunicaci\xc3\xb3"